CELEX: 32013D0716
Language: et
Date: 2013-12-04 00:00:00
Title: 2013/716/EL: Komisjoni rakendusotsus, 4. detsember 2013 , millega muudetakse rakendusotsust 2011/861/EL, milles käsitletakse ajutist erandit nõukogu määruse (EÜ) nr 1528/2007 II lisas sätestatud päritolureeglitest, et võtta arvesse Kenya eriolukorda seoses tuunikalafileega (teatavaks tehtud numbri C(2013) 8537 all)

6.12.2013   
            
            
               ET
            
            
               Euroopa Liidu Teataja
            
            
               L 326/45
            
         KOMISJONI RAKENDUSOTSUS,
   4. detsember 2013,
   millega muudetakse rakendusotsust 2011/861/EL, milles käsitletakse ajutist erandit nõukogu määruse (EÜ) nr 1528/2007 II lisas sätestatud päritolureeglitest, et võtta arvesse Kenya eriolukorda seoses tuunikalafileega
   (teatavaks tehtud numbri C(2013) 8537 all)
   (2013/716/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2007. aasta määrust (EÜ) nr 1528/2007, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) eriti selle II lisa artikli 36 lõiget 4,
   ning arvestades järgmist:
   
               (1)
            
            
               Komisjon võttis 19. detsembril 2011 vastu rakendusotsuse 2011/861/EL, (2) milles käsitletakse ajutist erandit määruse (EÜ) nr 1528/2007 II lisas sätestatud päritolureeglitest, et võtta arvesse Kenya eriolukorda seoses tuunikalafileega. Komisjoni rakendusotsusega 2012/208/EL (3) pikendati kõnealuse ajutise erandi kehtivust kuni 31. detsembrini 2013.
            
         
               (2)
            
            
               Kooskõlas määruse (EÜ) nr 1528/2007 II lisa artikliga 36 taotles Kenya 22. juulil 2013 kõnealuses lisas sätestatud päritolureeglitest kehtestatud erandi edasist pikendamist 2 000 tonnile tuunikalafileele 1. jaanuarist 2014 kuni 31. detsembrini 2014. 3. oktoobril 2013 esitas Kenya täiendava teabe koos täiendatud ja parandatud taotlusega 1 500 tonnile tuunikalafileele ajavahemikuks 1. jaanuarist 2014 kuni 30. septembrini 2014.
            
         
               (3)
            
            
               Kenya esitatud teabe kohaselt on tuuni tarned jäänud võrreldes normaalse hooajalise kõikumisega ebatavaliselt väikeseks ja piraatluse tõttu ei soovi laevaomanikud võtta värske tuunikala tarnimise riski. Seetõttu ei ole Kenya pärast erandi tähtaja lõppemist 31. detsembril 2013 ikka veel võimeline järgima määruse (EÜ) nr 1528/2007 II lisas sätestatud päritolureegleid.
            
         
               (4)
            
            
               Arvestades, et Kenya eriolukord seoses tuunikalafileega ei ole ikka veel piisavalt paranenud, on erandi pikendamine põhjendatud. Erandit tuleks pikendada kuni 30. septembrini 2014.
            
         
               (5)
            
            
               Seega tuleks rakendusotsust 2011/861/EL vastavalt muuta.
            
         
               (6)
            
            
               Käesolevas otsuses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2011/861/EL muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Artiklis 1 sätestatud erandit kohaldatakse lisas sätestatud toodete ja koguste suhtes, mis deklareeritakse Kenyast Euroopa Liitu vabasse ringlusesse lubamiseks ajavahemikul 1. jaanuarist 2011 kuni 30. septembrini 2014 või kuni ühelt poolt Euroopa Liidu ja selle liikmesriikide ning teiselt poolt Ida-Aafrika Ühenduse partnerriikide vahelise majanduspartnerluslepingu ajutise kohaldamise kuupäevani, kui nimetatud kuupäev on varasem.”
            
         
               2)
            
            
               Artikkel 6 asendatakse järgmisega:
               „Artikkel 6
               Käesolevat otsust kohaldatakse alates 1. jaanuarist 2011 kuni 30. septembrini 2014.”
            
         
               3)
            
            
               Lisa asendatakse käesoleva otsuse lisas esitatud tekstiga.
            
         Artikkel 2
   Käesolevat otsust kohaldatakse alates 1. jaanuarist 2014.
   Artikkel 3
   Käesolev otsus on adresseeritud liikmesriikidele.
   
      Brüssel, 4. detsember 2013
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  ELT L 348, 31.12.2007, lk 1.
   
      (2)  Komisjoni rakendusotsus 2011/861/EL, 19. detsember 2011, milles käsitletakse ajutist erandit nõukogu määruse (EÜ) nr 1528/2007 II lisas sätestatud päritolureeglitest, et võtta arvesse Kenya eriolukorda seoses tuunikalafileega (ELT L 338, 21.12.2011, lk 61).
   
      (3)  Komisjoni rakendusotsus 2012/208/EL, 20. aprill 2012, millega muudetakse rakendusotsust 2011/861/EL, milles käsitletakse ajutist erandit nõukogu määruse (EÜ) nr 1528/2007 II lisas sätestatud päritolureeglitest, et võtta arvesse Kenya eriolukorda seoses tuunikalafileega (ELT L 110, 24.4.2012, lk 39).
   
      LISA
      
         
            „LISA
            
                        Jrk-nr
                     
                     
                        CN-kood
                     
                     
                        Kauba kirjeldus
                     
                     
                        Ajavahemik
                     
                     
                        Kogused
                        (tonni)
                     
                  
                        09.1667
                     
                     
                        1604 14 16
                     
                     
                        Tuunikalafilee
                     
                     
                        1.1.2011–31.12.2011
                     
                     
                        2 000
                     
                  
                        1.1.2012–31.12.2012
                     
                     
                        2 000
                     
                  
                        1.1.2013–31.12.2013
                     
                     
                        2 000
                     
                  
                        1.1.2014–30.9.2014
                     
                     
                        1 500”